ইকবাল খন্দকারের উপস্থাপনায় জিটিভিতে শুরু হয়েছে মাসব্যাপী অনুষ্ঠান ‘বইমেলা প্রতিদিন’। কথাপ্রকাশ নিবেদিত সরাসরি এ অনুষ্ঠানে উপস্থাপন করা হচ্ছে একুশে বইমেলার প্রতিদিনের চালচিত্র। থাকছে লেখক, প্রকাশক ও পাঠকদের সাক্ষাৎকার। এ ছাড়াও অনুষ্ঠানের একটি অংশে থাকে নির্বাচিত বই সম্পর্কে আলোচনা। আদিত্য নজরুলের সার্বিক তত্ত্বাবধান এবং অনন্ত জাহিদের প্রযোজনায় ‘কথাপ্রকাশ বইমেলা প্রতিদিন’ জিটিভিতে প্রচার হবে ২৮ ফেব্রুয়ারি পর্যন্ত প্রতিদিন বিকাল ৩টা ৩০ মিনিটে। ইকবাল খন্দকার বলেন— ‘আমাদের প্রাণের মেলাকে প্রাণবন্ত করে দর্শকদের সামনে তুলে ধরাই এ অনুষ্ঠানের মূল উদ্দেশ্য। আশা করি দর্শকরা প্রাণের স্পর্শ পাবেন।’